John Crome
Store norske leksikon,Kunst og estetikk,Bildende kunst,Kunsthistorie,Nyklassisisme og romantikk i bildende kunst
John Crome var en britisk maler. Han ble kalt Old Crome i motsetning til sønnen John Bernay Crome. Han grunnla Norwich-skolen, var påvirket både av landsmenn som Wilson og Gainsborough og av nederlendere som Hobbema og Ruysdael, men fordypet seg særlig i det hjemlige landskap, for eksempel Mousehold Heath near Norwich (National Gallery, London).
En samling av Cromes grafiske arbeider Norfolk Picturesque Scenery ble utgitt i 1834. Han malte direkte etter naturen, og står som en forløper for 1800-tallets paysage intime. Ved siden av Constable var han den første i England som brøt med Claude Lorrains klassiske kulissekomposisjoner, og regnes ved siden av ham som grunnleggeren av det moderne engelske landskapsmaleri. Les mer i Store norske leksikon kunst i Storbritannia  landskapsmaleri